Satu Pekkala ja Sarianna Sipilä

Liikuntatieteellinen tiedekunta

**LOPPURAPORTTI**

**Liikuntalääketieteen tutkimuksen ja käytännön yhteistyö**

Meidän vaikuttavuushankkeemme **päätulos** oli, että rakennettiin toimiva malli liikuntatieteellisen tiedekunnan ja Keski-Suomen Sairaala Novan liikuntalääketieteen poliklinikan käytännön yhteistyön lisäämiseksi.

***Mikä on se tarve, johon hanke vastasi?***

Vaikka liikuntatieteellinen tiedekunta oli vuonna 2016 perustamassa tätä Suomen ainutta poliklinikkaa, joka käyttää liikuntaa hoitona, oli yhteistyön käynnistäminen aluksi haastavaa. Hankkeen myötä kommunikaatioyhteys on parantunut merkittävästi poliklinikan ja tiedekunnan välillä yhteistyön ja kaikkien ihmisten panoksen vuoksi. Suuri kiitos kuuluu tiedekunnan projekti koordinaattorille (Eeva-Maija Palonen) ja poliklinikan ylilääkärille (Merja Perhonen), joka on erittäin tutkimusorientoitunut.

Tutkimus yhteistyön edistämisen lisäksi, oli tarve edistää ja nopeuttaa tutkimustiedon siirtymistä Keski-Suomen hyvinvointialueelle. Lisäksi tässä yhteydessä ilmeni myös tarve selvittää potilastietojen tietoturvallista siirtoa yliopistolle ja kehittää sen toimivuutta. Tätä olemme vielä parhaillaan kehittämässä ja meillä on siitä jo tällä hetkellä hyvä suunnitelma.

***Miten tuloksemme palvelevat käytännön kentällä muitakin kuin siihen osallistuneita?***

Kehittämämme yhteistyömalli voi soveltua kaikille yliopiston tutkimusryhmille, sekä myös Novan muille poliklinikoille, eikä vaan liikuntalääketieteen polille. Tällä hetkellä poliklinikan asiakkaina on n. 1800 Keski-Suomen hyvinvointialueen asukasta, joiden hoito perustuu tutkittuihin liikuntainterventioihin ja vankkaan lääketieteen osaamiseen.

Hyvinvointialueen yksi tunnetuimmista strategisista menestystekijöistä on saumaton kumppanuus. Tähän liittyy yhteistyö hoitojen suunnittelussa, toteutuksessa ja vaikuttavuuden arvioinnissa. Tämän rahoitetun JYU Well hankkeen puitteissa sujuvoitettu yhteistyö vastaa tulevaisuudessa paremmin osaltaan noiden strategisten menestystekijöiden tavoitteista.

Meidän tiedekunnassamme on onneksi selkeitä rooleja vakinaisilla työntekijöillä, jotka edesauttavat tutkimuksen tekoa, kuten projektitukija, joka koordinoi potilaiden rekrytoinnin ja tutkimuskäyntien aikataulutuksen. Hankkeen myötä on kuitenkin tullut ilmi ajatuksia siitä, että kaikkien edun mukaista voisi olla Hyvinvointialueen ja yliopiston yhteinen työntekijä, joka edesauttaisi tutkimusyhteistyöprojektien toteutusta (mm. koordinoimalla tutkimuksia ja toimimalla kontaktihenkilönä sairaalan ja yliopiston välillä).

Tutkimuksellisten ja hoidollisten tekijöiden lisäksi yhteistyön tiivistyminen on edesauttanut opiskelijoiden pääsyä poliklinikalle tutustumaan ja/tai tekemään lopputöitä. Syksyllä 2022 oli ensimmäiset 2 opiskelijaa tekemässä liikuntalääketieteen työharjoittelua ja 2023 2 opiskelijaa oli polilla tekemässä liikuntalääketieteen ja 2 opiskelijaa liikuntapsykologian työharjoittelua. Vuosina 2022–2024 yksi liikuntalääketieteen gradu liikuntapolin aineistosta on valmistunut ja 2 on tekeillä.

Hankkeen/tutkimuksen avulla olemme myös pystyneet tarjoamaan potilaille enemmän tietoa heidän fyysisestä kunnostaan, kehonkoostumuksesta ja verisuonten jäykkyydestä. Lisäksi tutkimusyhteistyö on tukenut potilaiden liikunnan lisäämistä, koska tutkimusryhmä tarjoaa halukkaille tutkittaville ohjattua liikuntaa tiedekunnan tiloissa kahdesti viikossa.